stanford-oval/wikipedia huggingface dataset:
Jakama
Vedenlaatu

Järven vedenlaatua on tutkittu vuosina 1978, 1992, 1998 ja 2009. Tulokset ovat vaihdelleet eri tutkimuskertojen välillä, mikä saattaa johtua sääoloista ja samalla siitä, että vesi vaihtuu järvessä usein. Veden laskennallinen viipymä on keskimäärin 68 vuorokautta eli vesi vaihtuu järvessä kokonaan 5–6 kertaa vuodessa. Järvi on valuma-alueensa alin järvi, joten kaikki valuma-alueen vesi kulkee järven läpi. Järven vesi on erittäin ruskeaa ja siinä on runsaasti humusta. Tämä johtuu valuma-alueen metsävaltaisuudesta. Veden kemiallisen hapenkulutuksen perusteella järven humusleima on vahva tai jopa voimakas. Vesi on kuitenkin ollut aina varsin kirkasta. Valuma-alue on ravinteellisesti karu, mikä näkyy alhaisena veden sähkönjohtavuutena. Järven puskurikyky happamoitumista vastaan on heikko ja vesi onkin päässyt happamoitumaan. Veden happamuustaso on esimerkiksi rapujen lisääntymiselle liian alhainen. Veden ravinnetasot ovat vaihdelleet eri mittauskertojen välillä. Fosforipitoisuudet ovat vaihdelleet karujen järvien tasolta rehevien järvien tasolle. Samaan tulokseen ollaan päädytty typpipitoisuuksien osalta. Kokonaisuutena järvi voidaan arvioida jäävän lievästi rehevöityneen järven tasolle. Järven happitilanne on pintavedessä hyvä, mutta pohjan alusvedessä se on heikompi. Tämän osalta tilanne on tyydyttävä. Pohjan lähellä on välillä havaittu vähähappisuutta tai hapettomuutta, jolloin järvessä on todettu sisäisen kuormituksen käynnistyminen. Pohjaveden ravinnepitoisuudet ovat silloin kohonneet yhdessä rautapitoisuuden ja mangaanipitoisuuden kanssa. Järvi soveltuu virkistyskäyttöön tyydyttävästi.
Historiaa

Vuosien 1955–1987 peruskartoissa on Huhtisaari oli saarena, mutta viimeisen kartan painamisen jälkeen on saareen rakennettu pengertie. Järveä ympäröivässä peltoalassa ei ole tapahtunut merkittäviä muutoksia tänä alikana.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Jakaman–Kuusjärven alueeseen (35.341) järvi kuuluu. Järven vedenpinnan korkeus on 103,1 metriä mpy. Järven vedenkorkeutta säätelee Jakamajoen luusuaan rakennettu ja hiljattain uusittu pohjapato.
Kaiken vetensä Jakaman valuma-alueelta, jonka alin järvi se on siinä. Sikkilänjoen alaosan alue (35.344) laskee Sikkilänjokea myöten ja Vähä-Jakaman (12 ha) kautta Jakaman luoteispäähän. Suoraan Jakamaan laskevat sen lisäksi Junkkarinjärvi (8 ha), Valkeajärvi (6 ha) ja Sarvijärvi (3 ha). Kuusjärvi (229 ha) on viereinen suurempi järvi, jonka kautta noin puolet valuma-alueen vesistä kertyy ennen Jakamaan tulemista.
Järven laskujoki on 600 metriä pitkä Jakamajoki, joka laskee Näsijärven Kukkulanselän Parkkuulahdelle. Järvien vedenpinnan korkeusero on 4,0 metriä ja jokeen on rakennettukin kaksi vesimyllyä, toinen Ylä-Koskeen ja toinen Ala-Koskeen.
Joaquin Miller

| Joaquin Miller> Cincinnatus Heine Miller |
| --- | --- |
 Joaquin Miller
Henkilötiedot
Syntynyt: 1841
Kuollut: 1913 (71–72 vuotta)
Ammatti:  kirjailija
Kirjailija
Salanimi: Joaquin Miller
Äidinkieli: englanti
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Joaquin Miller, oik. Cincinnatus Heine Miller (1841 – 18. helmikuuta 1913) oli yhdysvaltalainen runoilija ja toimittaja. Hänen runokokoelmansa, kuten muun muassa suurta huomiota herättänyt Songs of the Sierras (1871) ja Songs of the sunlands (1873), ”sisältävät paljon oivallista, mutta myös epätasaista ja hiomatonta” (Tietosanakirja, 1913).
Aleksandra Gripenberg kertoo kirjassaan Uudesta maailmasta (1889) tapaamisestaan Millerin kanssa, ”tämän omalaatuisen haihattelijan, joka istutti hedelmäpuita ja runoili tähtien loisteessa”. Vuonna 1914 nimetön kirjoittaja sanoi artikkelissaan ”Huonoja kynänkäyttäjiä” Helsingin Kaiussa, että Miller ”lienee kirjailijoista kehnoimpia kynänkäyttäjiä”.
Kirjallisuutta

Gripenberg, Alexandra: Ett halfår i Nya Verlden. Strödda resebilder från Förenta Staterna. Helsingfors: Edlunds förlag, 1889. Kirja verkossa (Runeberg.org) Suomennos verkossa (Runeberg.org),
Aiheesta muualla

Kuvia tai muita tiedostoja aiheesta Joaquin Miller Wikimedia Commonsissa
Lisää luettavaa aiheesta Joaquin Miller on Wikiaineistossa (englanniksi)
Miller, Joaquin: Erään kullankaivajan muistelma Kaliforniasta, 1 osa. Novelli, Suomen Kuvalehti no 187, 1.10.1880, s. 224–227; 2. osa no 188, 15.10.1880, s. 231–233.
Inositoli

| Inositoli |
| --- | --- |

Tunnisteet
IUPAC-nimi:  sykloheksaani-1,2,3,4,5,6-heksoli
CAS-numero:  87-89-8
PubChem CID:  892
SMILES:  C1(C(C(C(C(C1O)O)O)O)O)O
Ominaisuudet
Molekyylikaava:  C6H12O6
Moolimassa:  180,16 g/mol
Sulamispiste:  225 °C
Tiheys:  1,752 g/cm3
Liukoisuus veteen:  14,3 g/l (19 °C)
Inositoli, (jonka luonnossa yleisimmin esiintyvä muoto on myo-inositoli,  cis-1,2,3,5-trans-4,6-sykloheksaheksoli), on karbosyklinen alkoholi (polyoli), joka on rakenneosana useissa eukarioottisolujen lipiditoisioläheteissä, kuten inositolifosfaatissa, fosfatidyyli-inositolissa (PI) ja fosfatidyyli-inositolifofaatissa (PIP). Inositoli on vesiliukoinen yhdiste, jota elimistö syntetisoi glukoosista. Se luokitellaan ns. vitamiinin kaltaiseksi yhdisteeksi, joka ei kaikilta osin täytä klassista vitamiinin määritelmää, mutta joka on välttämätön esimerkiksi kaloille tietyssä kasvuvaiheessa.
Inositolia on eniten pähkinöissä, pavuissa ja viljassa, joista sen hyväksikäytettävyys on kuitenkin heikkoa. Sitä on paljon myös äidinmaidossa ja jonkin verran lehmänmaidossa. Elimistössä inositolia on paljon hermokudoksessa ja munuaisissa. Inositolilla on suuri merkitys solukalvon osana ja lisäksi sitä tarvitaan eikosanoidien, monityydyttymättömien rasvahappojen synteesissä sekä solujen välisessä viestinnässä.
Energiajuomissa on inositolia noin 20 mg/100 ml. Inositoilille ei ole asetettu saantisuositusta, koska se ei ole välttämätön ravintoaine.
Inositolin kemiallinen kaava on C6H12O6, moolimassa 180,16 g/mol ja CAS-numero 87-89-8.
Aiheesta muualla

Wikimedia Commonsissa on kuvia tai muita tiedostoja aiheesta .
PubChem: Inositol (englanniksi)
Human Metabolome Database: Myoinositol (englanniksi)
Kyoto Encyclopedia of Genes and Genomes (KEGG): Inositol (englanniksi)
Johanna I

Johanna I voi tarkoittaa seuraavia hallitsijoita:
Johanna I, Burgundin kreivitär 1200–1205
Johanna I, Flanderin kreivitär 1205–1244
Johanna I, Navarran kuningatar 1274–1305
Johanna I, Auvergnen kreivitär 1332–1360
Johanna I, Napolin kuningatar 1343–1382
Johanna Mielipuoli, Kastilian kuningatar 1504–1555, Aragonian kuningatar 1516–1555
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Joan I”, voi hakea sivunnimihaulla, laajalla sivunnimihaulla tai tekstihaulla.
Inna Tähkänen

| Inna Tähkänen> Henkilötiedot |
| --- | --- |
Koko nimi:  Inna Eerika Minttu Tähkänen
Syntynyt: 10. maaliskuuta 1991 (ikä 33) Heinola
Ammatti:  näyttelijä
Näyttelijä
Merkittävät roolit:  Elina Taalasmaa (Salatut elämät) tarjoilija (Uusi päivä)
Aiheesta muualla
IMDb 
Inna Eerika Minttu Tähkänen (s. 10. maaliskuuta 1991 Heinola) on suomalainen näyttelijä, joka on näyttellyt Elina Taalasmaan roolia suomalaisessa saippuasarjassa Salatut elämät keväästä 2020 alkaen. Hän korvasi roolia aiemmin näytelleen Sanna Liuksen, joka ei halunnut palata enää rooliinsa.
Tähkänen on kotoisin Tampereelta ja hän on valmistunut musiikkiteatterin maisteriksi Royal Conservatoire of Scotlandista, Skotlannissa. Ennen maisteriopintojaan, Tähkänen opiskeli Tampereen Ammattikorkeakoulun musiikkiteatteri -linjalla. Tampereella hän on työskennellyt Tampereen Työväen Teatterissa vuosina 2015–2017.
Tähkänen avioitui syksyllä 2022 Julius Martikaisen kanssa. Parin esikoislapsi syntyi toukokuussa 2023.
Filmografia

| Vuosi | Nimi | Tyyli | Rooli |
| --- | --- | --- | --- |
| 2015 | Uusi päivä | televisiosarja | tarjoilija |
| 2020–2023 | Salatut elämät | televisiosarja | Elina Taalasmaa |
| 2022 | Koskinen | televisiosarja | Maisa Kauhanen |
Aiheesta muualla

Inna Tähkänen Internet Movie Databasessa. (englanniksi)
John Henriksson

| John Henriksson |
| --- | --- |

Henkilötiedot
Koko nimi:  John Gustav Henriksson
Syntynyt: 30. toukokuuta 1883 Helsinki
Kuollut: 1. marraskuuta 1948 Helsinki
Uimari
Lajit:  uinti
John Gustav Henriksson (30. toukokuuta 1883 Helsinki – 1. marraskuuta 1948 Helsinki) oli suomalainen uimari. Hän osallistui vuoden 1908 kesäolympialaisiin.
Saavutukset

| Peli | Tapahtuma | Vaihe | Sijoitus | Aika | Huomautukset |
| --- | --- | --- | --- | --- | --- |
| Vuoden 1908 kesäolympialaiset | 100 metrin selkäuinti | ensimmäinen kierros | 3 | tuntematon | ei edennyt |
| Vuoden 1908 kesäolympialaiset | 200 metrin rintauinti | ensimmäinen kierros | 3 | tuntematon | ei edennyt |
Huma Qureshi

| Huma Qureshi |
| --- | --- |
 Huma Qureshi vuonna 2018.
Henkilötiedot
Syntynyt: 28. heinäkuuta 1986 (ikä 38) New Delhi, Intia
Ammatti:  näyttelijä, malli
Näyttelijä
Aktiivisena:  2008–
Aiheesta muualla
IMDb 
AllMovie
Huma Qureshi (hindiksi हुमा क़ुरैशी, Humā Quraiśī; s. 28. heinäkuuta 1986 New Delhi) on intialainen näyttelijä ja malli. Hän työskentelee pääasiassa hindinkielisissä tuotannoissa. Hänet tunnetaan muun muassa kriitikoiden ylistämistä elokuvista Gangs of Wasseypur – Part 1 (2012), Gangs of Wasseypur – Part 2 (2012) ja Badlapur (2015).
Filmografia

| Vuosi | Tuotanto | Rooli | Muuta |
| --- | --- | --- | --- |
| 2011 | Trishna | Itsenään | Erikoisesiintyminen laulussa ”Maintenance” |
| 2012 | Gangs of Wasseypur – Part 1 | Mohsina Hamid |  |
| 2012 | Gangs of Wasseypur – Part 2 | Mohsina Hamid |  |
| 2012 | Luv Shuv Tey Chicken Khurana | Harman |  |
| 2013 | Ek Thi Daayan | Tamara |  |
| 2013 | Shorts | Sujata |  |
| 2013 | D-Day | Zoya Rehman |  |
| 2014 | Dedh Ishqiya | Muniya |  |
| 2015 | Badlapur | Jhimli |  |
| 2015 | Highway | Mahalakshmi | Marathinkielinen elokuva |
| 2015 | X: Past Is Present | Veena |  |
| 2016 | White | Roshni Menon | Malajalaminkielinen elokuva |
| 2017 | Ek Dopahar | Raina | Lyhytelokuva |
| 2017 | Jolly LLB 2 | Pushpa Pandey |  |
| 2017 | Viceroy’s House | Aalia Noor | Brittiläis-intialainen elokuva |
| 2017 | Dobaara: See Your Evil | Natasha Merchant |  |
| 2018 | Kaala | Zareena | Tamilinkielinen elokuva |
| 2020 | Ghoomketu | Itsenään | Cameoesiintyminen |
| 2021 | Army of the Dead | Geeta | Yhdysvaltalainen elokuva |
| 2021 | Bell Bottom | Adeela Rehman |  |
| 2022 | Valimai | Sophia | Tamilinkielinen elokuva |
| 2022 | Gangubai Kathiawadi | Dilruba | Erikoisesiintyminen laulussa ”Shikayat” |
| 2022 | Double XL | Rajshri Trivedi |  |
| 2022 | Monica, O My Darling | Monica Machado |  |
| 2023 | Tarla | Tarla Dalal |  |
Televisio

| Vuosi | Ohjelma | Rooli | Muuta |
| --- | --- | --- | --- |
| 2012 | Upanishad Ganga | Yuvrajin vaimo | Televisiosarja |
| 2019 | Leila | Shalini | Websarja |
| 2021– | Maharani | Rani Bharti | Websarja |
| 2021 | Fit Fab Feast | Juontaja | Televisiosarja |
| 2022 | Mithya | Juhi Adhikari | Websarja |
Musiikkivideot

| Vuosi | Kappale | Artisti |
| --- | --- | --- |
| 2014 | ”Mitti Di Khusboo” | Ayushmann Khurrana |
| 2016 | ”Tumhe Dillagi” | Rahat Fateh Ali Khan |
Aiheesta muualla

Wikimedia Commonsissa on kuvia tai muita tiedostoja aiheesta .
Huma Qureshi Internet Movie Databasessa. (englanniksi)
Huma Qureshi Allmoviessa (englanniksi)
Jann Sjursen

| Jann Sjursen> Tanskan kristillisdemokraattien puheenjohtaja |
| --- | --- |
 1990–2002  
Edeltäjä:  Flemming Kofod-Svendsen
Seuraaja:  Marianne Karlsmose
Tanskan energiaministeri
 Poul Nyrup Rasmussenin I hallitus 25. tammikuuta 1993 – 27. syyskuuta 1994  
Edeltäjä:  Anne Birgitte Lundholt
Seuraaja:  Svend Auken
Kansankäräjäedustaja
 1998–2005  
Henkilötiedot
Koko nimi:  Jann Jacob Sjursen
Syntynyt: 20. lokakuuta 1963 (ikä 60) Frederiksberg, Tanska
Ammatti:  opettaja, poliitikko
Tiedot
Puolue:  Kristillisdemokraatit (vuoteen 2007)
Jann Jacob Sjursen (s. 20. lokakuuta 1963 Frederiksberg) on tanskalainen entinen poliitikko. Hän oli Tanskan kristillisdemokraattien puheenjohtaja vuosina 1990–2002, mutta erosi puolueesta vuonna 2007, koska oli tyytymätön sen aiempaa liberaalimpaan suhtautumiseen muun muassa aborttioikeuteen.
Sjursen on istunut kansankäräjillä vuosina 1998–2005 ja toiminut Tanskan energiaministerinä 1993–1994. Koulutukseltaan hän on opettaja.
Aiheesta muualla

Jann Sjursen Tanskan kansankäräjien verkkosivuilla (tanskaksi)
| 0 | 1 | 2 | 3 |
| --- | --- | --- | --- |
|  | Edeltäjä: Flemming Kofod-Svendsen | Tanskan kristillisdemokraattien puheenjohtaja 1990–2002 | Seuraaja: Marianne Karlsmose |
I Won’t Be Crying

| ”I Won’t Be Crying” Infernal |
| --- | --- | --- |

Singlen tiedot
 Albumilta: From Paris to Berlin
 Julkaistu: toukokuu 2007
 Tyylilaji: dancepop
 Kesto: 03.02 (Radio Edit)
 Levy-yhtiö: Island Records
Infernalin muut singlet
| ”Self Control” 2006 | ”I Won’t Be Crying” 2007 | ”Downtown Boys” 2008 |
"I Won't Be Crying" on tanskalaisen dance-musiikki-yhtyeen Infernalin single albumilta From Paris to Berlin. Single julkaistiin toukokuussa vuonna 2007 niin digitaalisessa kuin CD-muodossakin. Kappale samplaa englantilaisen yhtyeen Depeche Moden vuoden 1987 kappaletta "Strangelove".
ICF-luokitus

ICF-luokitus (International Classification of Functioning, Disability and Health) on WHO:n luokitusperheeseen kuuluva toimintakyvyn, toimintarajoitteiden ja terveyden kansainvälinen luokitus. Luokitus periaatteessa sitoo WHO:n jäsenvaltioita. Luokituksen on suomennuttanut ja julkaissut Stakes vuonna 2004. ICF täydentää WHO:n toista, terveydenhuollon vakiintunutta ja paljon laajempaa ICD-luokitusta, joka tunnetaan nimellä Kansainvälinen tautiluokitus. Tästä luokituksesta on käytössä jo 10. versio, ICD-10.
Tavoitteet ja sisältö

ICF tarjoaa yhtenäisen ja kansainvälisesti sovitun viitekehyksen toiminnallisen terveyden kuvaamiseen. ICF:n aihealueet ovat (1) Ruumiin/kehon toiminnot ja ruumiin rakenteet ja (2) Suoritukset ja osallistuminen. ICF ei ole edeltäjänsä, vuonna 1980 ilmestyneen ICIDH-luokituksen tapainen ”sairauksien seurausten luokitus”, vaan siitä on kehitetty ”terveyden osatekijöiden” luokitus. Luokitus koskee kaikkia ihmisiä ja sen mittarit sisältävät sekä positiivisen että negatiivisen pään.
ICF-luokituksen tavoitteena on
tarjota tieteellinen perusta ymmärtää ja tutkia toiminnallista terveydentilaa sekä terveyteen liittyvää toiminnallista tilaa, niiden vaikutuksia ja niitä määritteleviä tekijöitä;
luoda yhteinen kieli kuvaamaan toiminnallista terveydentilaa sekä terveyteen liittyvää toiminnallista tilaa tarkoituksena parantaa eri käyttäjäryhmien välistä viestintää (kuten terveydenhuollon työntekijät, tutkijat, päättäjät ja suuri yleisö, mukaan luettuina henkilöt, joilla on toiminnanrajoitteita);
mahdollistaa tietojen vertaaminen eri maiden, terveydenhuollon erikoisalojen, palveluiden ja eri ajankohtien välillä;
tarjota järjestelmällinen koodausmenetelmä terveydenhuollon tietojärjestelmiä varten.
Yleisimmällä tasolla luokituksessa on kaksi osaa, joista kumpikin jakaantuvat kahteen osa-alueeseen:
Toimintakyky ja toimintarajoitteet
ruumiin/kehon toiminnot ja ruumiin rakenteet
suoritukset ja osallistuminen
Kontekstuaaliset tekijät
ympäristötekijät
yksilötekijät
Viimeinen osa-alue, yksilötekijät, on toistaiseksi vielä kehittelemättä.
ICF:n yksiportainen luokitus on
Ruumiin/kehon toiminnot
Mielentoiminnot
Aistitoiminnot ja kipua
Ääni- ja puhetoiminnot
Sydän ja verenkierto-, veri-, immuuni- ja hengitysjärjestelmän toiminnot
Ruoansulatus-, aineenvaihdunta- ja umpieritysjärjestelmän toiminnot
Virtsa- ja sukuelin- sekä suvunjatkamisjärjestelmän toiminnot
Tuki- ja liikuntaelimistöön ja liikkeisiin liittyvät toiminnot
Ihon ja ihoon liittyvien rakenteiden toiminnot
Ruumiin rakenteet
Hermojärjestelmän rakenteet
Silmä, korva ja niihin liittyvät rakenteet
Ääneen ja puheeseen liittyvät rakenteet
Sydän ja verenkierto-, immuuni- ja hengitysjärjestelmän rakenteet
Ruoansulatus-, aineenvaihdunta- ja umpieritysjärjestelmän rakenteet
Virtsa- ja sukuelin- sekä suvunjatkamisjärjestelmän rakenteet
Liikkeeseen liittyvät rakenteet
Ihon rakenne ja ihoon liittyvät rakenteet
Suoritukset ja osallistuminen
Oppiminen ja tiedon soveltaminen
Yleisluontoiset tehtävät ja vaateet
Kommunikointi
Liikkuminen
Itsestä huolehtiminen
Kotielämä
Henkilöiden välinen vuorovaikutus ja ihmissuhteet
Keskeiset elämänalueet
Yhteisöllinen, sosiaalinen ja kansalaiselämä
Ympäristötekijät
Tuotteet ja teknologiat
Luonnonmukainen ympäristö ja ihmisen tekemät ympäristömuutokset
Tuki ja keskinäiset suhteet
Asenteet
Palvelut, hallinto ja politiikat
Luokitusopas sisältää kaksiportaisen luokituksen ja sitä tarkentavan yksityiskohtaisen luokituksen määritelmineen.
ICF-luokituksen tulevaisuuden haasteet

IFC-luokituksen julkistuksen jälkeen (2001) on laadittu vastaava lapsia koskeva luokitus. Jäsenmaissa on käynnissä myös useita kehittämishankkeita luokituksen arviointimenetelmien ja käyttötapojen kehittämiseksi. ICF-luokitus on laadittu mahdollisimman käyttäjäystävälliseksi ja ISO-standardin periaatteita noudattavaksi. 
ICF-luokituksen käytön tulevaisuutta ja kehitystä ennakoidaan ICF-käsikirjassa seuraavaan tapaan:
ICF-luokituksen kansallisen käytön edistäminen kansallisten tietokantojen luomiseksi
kansainvälisen tiedoston ja tietämystä koskevan kehikon luominen kansainvälisiä vertailuja varten
mallien rakentaminen sosiaalietuus- ja eläkeratkaisujen pohjaksi
perheenjäsenten toimintarajoitteiden ja toimintakyvyn tutkiminen
Yksilötekijät-osa-alueen rakentaminen
tarkkojen operationaalisten määritelmien luominen kuvauskohteille tutkimustarkoituksiin
arviointivälineiden kehittäminen seulontaa ja mittausta varten
käytännön työkalujen, kuten tietokoneohjelmien ja arviointilomakkeiden, laatiminen
ICF-luokituksen liittäminen elämänlaatu-käsitteisiin ja subjektiivisen hyvinvoinnin mittaamiseen
tutkimukset hoidon ja interventioiden sovittamisesta yhteen henkilön tilanteen kanssa
ICF-luokituksen käytön edistäminen eri terveydentiloja vertailevissa tieteellisissä tutkimuksissa
ICF-luokituksen käyttöä koskevan koulutusaineiston luominen
ICF-koulutus- ja ICF-tietokeskusten perustaminen eri puolille maailmaa
lisätutkimus, jonka tarkoituksena on ympäristötekijäluokituksessa vaadittavan yksityiskohtaisuuden lisääminen sekä vakioidun ympäristön että nyky-ympäristön kuvaamiseksi
Suomessa ICF-luokituksen soveltamisen ja kehittämisen koordinaatio on ollut Stakesin vastuulla. Vuosina 2007–2010 Kansanterveyslaitoksen johdolla toimiva Toimintakykyverkosto-hanke käyttää yhtenä taustateoriana ICF-luokitusta. Heinäkuun alusta 2007 tuli voimaan laki sosiaali- ja terveydenhuollon asiakastietojen sähköisestä käsittelystä (159/2007), jonka soveltamissa potilasasiakirjojen tietorakenteissa on mahdollistaa käyttää ICF-luokitusta. Lain mukaan Kansaneläkelaitos hoitaa potilasasiakirjojen säilytyksen ja Stakes vastaa koodistopalvelun sisällöstä.
Aiheesta muualla

International Classification of Functioning, Disability and Health (ICF) - WHO - englanniksi
José Luis Astigarraga Lizarralde

José Luis Astigarraga Lizarralde (4. toukokuuta 1940 Azkoitia – 20. tammikuuta 2017) oli Perussa toiminut Espanjan puoleisesta Baskimaasta kotoisin ollut roomalaiskatolinen piispa. Hänet vihittiin passionistien papiksi 1. helmikuuta 1964 ja nimitettiin Yurimaguasin apostolisen vikariaatin johtoon sekä Bulelianan titulaaripiispaksi 26. marraskuuta 1991. Piispaksi vihkiminen seurasi 29. helmikuuta 1992. Pääkonsekraattorina toimi Luigi Dossena, jota avustivat Venancio Celestino Orbe Uriarte ja Miguel Irizar Campos.
I Wonder (Departure)

| ”I Wonder (Departure)” ABBA |
| --- | --- | --- |

Kappaleen tiedot
 Albumilta: The Album
 Äänitetty : 1977
 Julkaistu: 1977
 Tuottaja(t): Benny Andersson Björn Ulvaeus
 Kesto: 04.34
 Levy-yhtiö: Polar Music
The Albumin muut kappaleet
|   | ”I Wonder (Departure)”  |   |
I Wonder (Departure) on ruotsalaisen Abba-yhtyeen musiikkikappale vuodelta 1977. Sen sävelsivät ja sanoittivat Benny Andersson, Björn Ulvaeus ja Stig Anderson. Päävokalistina on Anni-Frid Lyngstad. Kappale julkaistiin yhtyeen viidennellä studioalbumilla The Album osana pienoismusikaalia The Girl with the Golden Hair. Musikaalin muut osat ovat "Thank You for the Music" ja "I'm a Marionette".
"I Wonder (Departure)" julkaistiin myös "The Name of the Game" -singlen b-puolena.
"I Wonder (Departure)" -kappaleen levyttäminen aloitettiin 2. elokuuta 1977. Sen kertoja pohtii, kannattaako kaikki tuttu ja turvallinen jättää taakseen suuren unelman tavoittelemiseksi. Abba esitti kappaleen vuoden 1977 konserttikiertueellaan.
"I Wonder (Departure)" on versioitu useaan otteeseen. Muun muassa Vera Lynn levytti oman tulkintansa 1979 ja Hazell Dean 1996.  Se on mukana myös musikaalielokuvassa Mamma Mia: Here We Go Again! (2018). Benny Andersson levytti kappaleesta instrumentaaliversion vuonna 2017.
Käännös suomeksi
Jakob Henrik Roos

Jakob Henrik Roos (26. kesäkuuta 1818 Kristiinankaupunki – 5. marraskuuta 1885 Inkoo) oli suomalainen kirkkoherra, virsirunoilija ja valtiopäivämies.
Henkilöhistoria

Roosin vanhemmat olivat Kristiinankaupungin kappalainen Johan Henrik Roos ja hänen ensimmäinen puolisonsa Maria Lovisa Wenman. Roos kävi Vaasan triviaalikoulua ja pääsi ylioppilaaksi Helsingissä 1835. Hänet vihittiin papiksi 1842. Roos toimi pappina Kristiinankaupungissa, Uudessakaarlepyyssä, Kruunupyyssä, Munsalassa, Maalahdessa, Koivulahdella ja Kaskisissa. Hänestä tuli 1862 Kaskisten saarnaaja ja vuodesta 1867 hän oli Inkoon kirkkoherrana. Roos sai varapastorin arvon 1862 ja rovastin arvon 1873. Hän oli edusti pappissäätyä valtiopäivillä 1877-1878.
Roos oli naimisissa vuodesta 1844 Elisabet Maria Sandbergin (k. 1903) kanssa, joka oli apteekkari Karl Gustaf Thodénin leski.
Kirjallinen tuotanto

Roos julkaisi jo opiskeluaikanaan kaksi runokokoelmaa. Myöhemmin vuonna 1862 hän julkaisi viidenkymmenen hengellisen laulun vihkosen ja laati omia virsisanoituksiaan, joista osa otettiin mukaan vuoden 1886 ruotsinkieliseen virsikirjaan. Roos on kirjoittanut sanat virteen 614 Nyt edessäsi, Jumala sekä osan säkeistöistä virsiin 421 Siion, kutsu kansat maan ja 410 Maailman tungoksessa käy.
Kirjallinen tuotanto > Teoksia

Ines, 1839, Espanjan inkvisitiota kuvaava murhenäytelmä
Dikter, 1841 ja 1843, jälkimmäiseen sisältyy eepillinen koe Leinola
Kristeliga sånger, 1862
I Will Be

| ”I Will Be” Leona Lewis |
| --- | --- | --- |

Singlen tiedot
 Albumilta: Spirit
 Julkaistu: 6. tammikuuta 2009
 Tekijä(t): Avril Lavigne, Max Martin, Lukasz Gottwald
 Tuottaja(t): Dr. Luke, Matt Beckley, Smit
 Tyylilaji: pop rock, R&B
 Kesto: 03.58
 Levy-yhtiö: Syco Music, J Records, Sony Music
Leona Lewisin muut singlet
| ”Run” 2008 | ”I Will Be” 2009 | ”Happy” 2009 |
I Will Be on kanadalaisen laulajan Avril Lavignen kappale, joka löytyy hänen The Best Damn Thing-albumin Pohjois-Amerikan, Taiwanin ja Japanin erikoispainokselta. Kappaleen on levyttänyt myös englantilainen laulaja Leona Lewis hänen debyyttialbumilleen Spirit. Kappale julkaistiin 6. tammikuuta 2009 Yhdysvalloissa albumin kuudentena ja viimeisenä singlenä.
Kappaleen on kirjoittanut Avril Lavigne, Max Martin ja Lukasz Gottwald sekä tuottanut Dr. Luke, Matt Beckley ja Smit. Parhaimmillaan I Will Be sijoittui Billboard Hot 100- listalla sijalle 66.
Ilkko

Ilkko on Kangasalan kaupunginosa 5. Liuttu sijaitsee Kaukajärven itäpäädyssä Ilkon alueella. Vatiala on Ilkon pohjoispuolella toisella puolella Kangasalantietä.
Pitkäjärvi on syvässä rotkossa sijaitseva järvi Ilkon alueella. Tampereen seurakuntien Ilkon kurssikeskus sijaitsee Ilkossa Pitkäjärven rannalla.